Георгий Никольский

**Георгий Никольский** (1910-1977) — совет галим-ихтиологы.

## Биографиясе
Никольский Георгий Васильевич 1910 елның 6 маенда Мәскәүдә туган.

1929-1930 елларда Мәскәү балык хуҗалыгы Үзәк фәнни-тикшеренү институтында лаборант булып эшли.

1930 йылда Мәскәү университетының физика-математика факультетының биология факультетын тәмамлай.

1932—1939 елларда М. В. Ломоносов исемендәге Мәскәү дәүләт университетының зоология музеенда ихтиология бүлеге мөдире булып эшли. Биология фәннәре докторы (1939), профессор (1940). СССР Фәннәр академиясенең әгъза-корреспонденты.

1941-1977 елларда — М. В. Ломоносов исемендәге Мәскәү дәүләт университетында биология факультетының ихтиология кафедрасы мөдире. МДУ-ның Амур экспедициясе начальнигы (1945-1949).

1946-1949 елларда — ССРБ-ның көнчыгыш районнары балык сәнәгате министрлыгының техник советы президиумы әгъзасы һәм чимал секциясе җитәкчесе.

1950-1964 елларда — ССРБ Балык хуҗалыгы министрлыгының Ихтиология комиссиясе рәисе урынбасары, 1965 елдан — рәисе. 

1950-1955 елларда — Амур сөмбаш сымаклар экспедициясе җитәкчесе.

СССР Фәннәр академиясенең эволюцион морфология һәм хайваннар экологиясе институтында 1956-1967 елларда — ихтиология лабораториясе мөдире, 1967-1977 елларда — түбәнге су умырткалыларының экологиясе лабораториясе мөдире

«Зоология журналы» (1951-1960), «Балыкчылык хуҗалыгы» (1955-1963) журналларының редколлегия әгъзасы булып тора.

1953-1961 елларда «Вопросы ихтиологии» журналына нигез төзәүче һәм баш мөхәррире.

Ихтиологиянең берничә юнәлешенә нигез салучы  булып тора, төрләр проблемасын, балыкларның үзгәрүчәнлек закончалыкларын һәм систематикасын эшләүгә зур  өлеш кертә. Балыкларның берничә яңа төрләрен һәм төр эчендәге формаларын тасвирлый. Фауналы комплекслар теориясен, популяция турында үз-үзен көйләүче система буларак караш төзи, бу комплексларны тәшкил иткән төрләрнең үзара бәйләнешен ача. Казылма формаларны, субфоссил фауналарны анализлау проблемасын эшли.

## Мактаулы исемнәре һәм бүләкләре

* Өченче дәрәҗә Сталин премиясе (1950) — Амур елгасының балык продуктлылыгын арттыру буенча чаралар системасын эшләгәне һәм биологик нигезләгәне өчен
* Ленин ордены
* Октябрь Революциясе ордены
* ике «Хөрмәт Билгесе» ордены

## Гыйльми хезмәтләре
ССРБ-ның ихтиофаунасы буенча 250-дән артык гыйльми тикшеренү эше бастырып чыгарган:

** Рыбы Таджикской ССР, 1938
** Рыбы Аральского моря, 1940
** Биология рыб, 1944
** Рыбы бассейна Амура, 1956
** Рыбы бассейна Печоры, 1965
** Теория динамики стада рыб как биологическая основа рациональной эксплуатации и воспроизводства рыбных ресурсов, 1965
** Частная ихтиология (3-е изд.), 1971
** Общая ихтиология, 1974
** Структура вида и закономерности изменчивости у рыб, 1980

## Әдәбият

* 

## Сылтамалар

* Никольский Георгий Васильевич // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
* Профиль Георгия Васильевича Никольского РФА рәсми сайтында

Төркем:Мәскәү дәүләт университеты укытучылары
Төркем:6 май көнне туганнар
Төркем:1910 елда туганнар
Төркем:Мәскәүдә туганнар
Төркем:2 февраль көнне вафатлар
Төркем:1977 елда вафатлар
Төркем:Әлифба буенча шәхесләр
Төркем:Мәскәүдә вафатлар
Төркем:Ленин ордены кавалерлары
Төркем:Октябрь Инкыйлабы ордены кавалерлары
Төркем:«Хөрмәт Билгесе» ордены кавалерлары
Төркем:«Бөек Ватан сугышында фидакарь хезмәт өчен» медале белән бүләкләнүчеләр
Төркем:Сталин премиясе лауреатлары
Төркем:Мәскәү дәүләт университетын тәмамлаучылар